CELEX: C2007/020/24
Language: lv
Date: 2007-01-27 00:00:00
Title: Lieta T-345/06: Prasība, kas celta 2006. gada 4. decembrī — Complejo Agrícola pret Komisiju

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/18
            
         Prasība, kas celta 2006. gada 4. decembrī — Complejo Agrícola pret Komisiju
   (Lieta T-345/06)
   (2007/C 20/25)
   Tiesvedības valoda — spāņu
   Lietas dalībnieki
   
      Prasītājs: Complejo Agrícola S.A., Madride (Spānija) (pārstāvji — D. A. Menéndez Menéndez un G. Yanguas Montero)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               apmierināt šo prasību;
            
         
               —
            
            
               pieņemt un pārbaudīt pieprasītos dokumentālos pierādījumus;
            
         
               —
            
            
               daļēji atcelt Eiropas Komisijas 2006. gada 19. jūlija lēmuma 1. pantu saistībā ar 1. pielikumu, ciktāl tas attiecas uz Acebuchales atzīšanu par KNT, un pilnībā atjaunot Complejo Agrícola īpašumtiesības uz daļu no saimniecības, kas neatbilst tādām vides prasībām, kādas ir jāizpilda, lai to varētu atzīt par KNT;
            
         
               —
            
            
               piespriest Komisijai atlīdzināt Complejo Agrícola tiesāšanās izdevumus.
            
         Pamati un galvenie argumenti
   Šī prasība ir celta pret Komisijas 2006. gada 19. jūlija lēmumu, ar ko atbilstīgi Padomes Direktīvai 92/43/EEK pieņem Kopienas nozīmes teritoriju sarakstu Vidusjūras bioģeogrāfiskajam reģionam (1), ciktāl tajā par Kopienas nozīmes teritoriju (KNT) ES6120015 atzīst “Acebuchales de la Capiña sur de Cádiz”, ņemot vērā, ka prasītājs ir īpašnieks saimniecībai, kura ietilpst šajā KNT.
   Prasījumu pamatojumam prasītājs apgalvo, ka:
   
               —
            
            
               Komisija ir pārsniegusi savas pilnvaras, nosakot “Acebuchales de la Capiña sur de Cádiz” par KNT, kas skar prasītāja saimniecību, kļūdaini piemērojot Direktīvas 92/43/EEK I, II un III pielikumā minētajos kritērijos. Turklāt Komisijai kļūdaini piemērojot Direktīvas 92/43/EEK III pielikumā minētos kritērijus, ka liela daļa no prasītājam piederošās zemes, kurai nepiemīt vides vērtība, tika noteikta par KNT; tādējādi ir pārkāpts samērīguma un likumības princips;
            
         
               —
            
            
               šīs noteikšanas rezultātā ir nepamatoti un nesamērīgi ierobežota ar prasītāja īpašumtiesībām saistītā saimniecības teritoriju, ko ietekmē KNT “Acebuchales de la Capiña sur de Cádiz”, kurām nepiemīt vides vērtība, izmantošana un labuma gūšana;
            
         
               —
            
            
               prasītājam nebija iespējas piedalīties procedūrā saistībā ar “Acebuchales de la Capiña sur de Cádiz” atzīšanu par KNT, kas ir tādu principu kā tiesību tikt uzklausītam un tiesiskās drošības principa pārkāpums.
            
         
      (1)  OV L 259, 21.09.2006., 1. lpp.